Diari Oficial de la Generalitat Valenciana


Sumari del DOGV 4750, del 11-05-2004 (2004/4681)

RESOLUCIÓ de 20 d'abril de 2004, del director gerent de l'Institut Valencià d'Art Modern, IVAM, per la qual es concedix una beca de formació i perfeccionament per a l'àrea de gestió interna de l'IVAM.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4750

Data del DOGV
:   11-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4681


Organisme emissor
:   Institut Valencià d'Art Modern, IVAM

Tipus de document
:   Resolució

RESOLUCIÓ de 20 d'abril de 2004, del director gerent de l'Institut Valencià d'Art Modern, IVAM, per la qual es concedix una beca de formació i perfeccionament per a l'àrea de gestió interna de l'IVAM. [2004/F4681]
  
Antecedents de fet
  
I. Per la Resolució de 23 de febrer de 2004 (DOGV núm. 4.714, de 17 de març de 2004), del director gerent de l'Institut Valencià d'Art Modern, IVAM, es va procedir a la convocatòria de concessió d'una beca per a la realització de pràctiques professionals en l'àrea de gestió interna de l'IVAM, segons que s'establix en el Decret 108/1992, de 6 de juliol, del Govern Valencià, i es van aprovar les corresponents bases.
  
II. Finalitzat el procés de selecció, es proposa la candidata Paula Ruiz-Belloso Soriano com a concessionària de la beca de formació i perfeccionament a desenvolupar en l'IVAM, en l'àrea de gestió interna.
  
Ateses les facultats que m'atorga l'article 24 de la Llei 9/1986, de 30 de desembre, de la Generalitat Valenciana, i l'Orde de delegació de 30 d'octubre de 1997 del conseller de Cultura, Educació i Ciència, resolc:
  
Primer
  
Concedir una beca, en el àrea de gestió interna de l'IVAM, a Paula Ruiz-Belloso Soriano.
  
Segon
  
La dotació econòmica de la beca serà de 7.200 euros anuals, amb càrrec a l'aplicació pressupostària capítol 4 G480 del pressupost de l'IVAMper als exercicis 2004 i 2005. S'entén condicionat este últim a l'existència de crèdit adequat i suficient.
  
Tercer
  
La durada de la beca serà d'un any des de la incorporació del becari. El treball es desenvoluparà de dilluns a divendres amb l'horari que determine el cap del departament corresponent. Els beneficiaris presentaran una declaració jurada en el sentit d'acreditar la seua disponibilitat horària per al compliment de l'horari esmentat, i queda condicionada l'adjudicació de la beca a l'efectivitat del seu compliment. En el supòsit que algun dels adjudicataris no poguera complir l'horari establit, serà l'aspirant següent en l'orde de baremació el beneficiari de la beca en qüestió.
  
Quart
  
De conformitat amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, esta resolució, que posa fi a la via administrativa, podrà ser recorreguda potestativament en reposició o bé plantejar directament recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant del director gerent de l'IVAMen el termini d'un mes a comptar des del dia següent al de la notificació d'esta resolució.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos meses a comptar des del dia següent al de la seua notificació.